ایڈورڈز کالج، پشاور

ایڈورڈز کالج، پشاور پاکستان وچ اتلی پدھر دا اک کالج اے۔ ایہ کالج پشاور یونیورسٹی نال جڑیا ہویا اے تے ایتھے 2000 پڑھیار، سائینس، آرٹس، کامرس تے کمپیوٹر پڑھ رۓ نیں۔ کالج دا ناں انگریز افسر ہربرٹ بینجیمن ایڈورڈز دے ناں تے رکھیا گیا سی۔ ایس کالج دا مڈھ 1900 وچ چرچ مشنری سوسائٹی نے رکھیا۔ ایہ کالج پہلے توں 1855 دے بنے ہوۓ مشنری سکول دا وادا سی۔ کالج نوں کرسچین مشنری جلاندے نیں۔ پہلے ایتھے صرف منڈے ای پڑھدے سن پر ہن کڑیاں وی پڑھدیاں نیں۔ کالج سنگرام پشاور جھاونی وچ پشاور میوزیم دے نیڑے اے۔ ایہ کالج مغل آرکیٹیکچر ول نال بنیا اے۔ایتھے محمد علی جناح تنواری تے گاندھی اکواری آۓ۔ بارلے جوڑ